สวัสดีค่ะ ต้องชี้แจงก่อนนะคะ ว่าหนูคุมกำเนิดด้วยวิธีกินยาคุมมาประมาณ 9ปีได้แล้วค่ะ แต่เมื่ออาทิตย์ที่เป็นประจำเดือนรอบที่ผ่านมาหนูมึอาการปวดท้องมาก และมีก้อนลิ่มเลือดออกมาด้วย จึงไปหาและแนะนำให้หนูเปลี่ยนวิธีคุมกำเนิด เลยเลิกกินยาคุมค่ะ แต่พอหนูเลิกกินยาคุมพอประจำเดือนหนูหายไปได้ 9วัน ก็มีประจำเดือนมาอีกค่ะ หนูเลยไม่แน่ใจค่ะว่าผิดปกติอะไรมั๊ยคะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนดังกล่าวมานั้น อาจจะเกิดจาก ผลข้้างเคียงจากการใช้ยาคุมกำเนิด การมีเนื้องอกที่มดลูกหรือปากมดลูก เนื้องอกรังไข่ชนิดสร้างฮอร์โมน การติดเชื้อในช่องคลอดหรือปากมดลูก ภาวะแทรกซ้อนจากการตั้งครรภ์ เป็นต้นโดยหากมีเลือดออกมามากเป็นลิ่มเลือด หรือปวดท้องน้อยมาก ควรไปพบแพทย์เพื่อตรวจเพิ่มเติมต่อไป ถ้าหากเลือดออกมากไม่หยุด อาจจะต้องทำการขูดมดลูกหยุดเลือดและเอาเนื้อเยื่อที่ได้ออกมาไปตรวจด้วยเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง หยุดยาคุมตามคำแนะนำของแพทย์ และสังเกตอาการอย่างใกล้ชิด